**ПОЗИВ ЗА ПОДНОШЕЊЕ ПОНУДЕ**

Иновациони центар Технолошко-металуршког факултета у Београду д.о.о.**, Карнегијева 4**,као Наручилац на основу чл. 39, 55 став 1. тачка 2. и члана 61 став 1. Закона о јавним набавкама ("Службени гласник Републике Србије", бр.124/12), а у складу са Правилником о обавезним елементима конкурсне документације у поступцима јавних набавки и начину доказивања испуњености услова ("Службени гласник Републике Србије", бр. 29/13) и на основу Одлуке бр. 12/20 од 29.08.2014. о покретању поступка јавне набавке мале вредности, позива понуђаче да поднесу писану понуду у складу са конкурсном документацијом.

 **1. Предмет јавне набавке**

 Предмет јавне набавке су добра – Набавка термостатског купатила, центрифуге, угаоног адаптера за центрифугу са поклопцем и лабораторијског посуђа и прибора за потребе реализације пројекта 1-38 Иновационог центра Технолошко-металуршког факултета у Београду д.о.о.

 Предмет јавне набавке је у општем речнику набавки означен:

 38900000 – Разни инструменти за мерење и испитивање

 Понуда мора бити припремљена у складу са конкурсном документацијом.

 **2. Подношење понуде**

Понуђач доставља понуду у писaном облику.

 Понуда се саставља тако што понуђач уписује тражене податке у обрасце који су саставни део конкурсне документације, која се може преузети на „web“ страници Иновационог центра Технолошко-металуршког факултета у одељку „јавне набавке“ и на порталу управе за јавне набавке.

 Понуда мора бити сачињена на обрасцу конкурсне документације Наручиоца, јасна и недвосмислена, као и потписана и оверена печатом понуђача.

 **Благовременом се сматра понуда која је примљена од стране наручиоца** **најкасније до 11.09.2014. године до 12,00 часова.**

 Понуђач подноси понуду лично или путем поште. Уколико понуђач подноси понуду путем поште мора да обезбеди да иста буде примљена од стране наручиоца до назначеног датума и часа.

 Понуде се подносе у затвореној коверти, на адресу: Иновациони центар Технолошко-металуршког факултета **у** Београду д.о.о., Карнегијева 4, у архиви (соба бр. 8).

Коверта са понудом мора имати ознаку **"Понуда за набавку термостатског купатила, центрифуге, угаоног адаптера за центрифугу са поклопцем и лабораторијског посуђа и прибора за потребе реализације пројекта 1-38 Иновационог центра Технолошко-металуршког факултета у Београду д.о.о.– не отварати“ – ЈНМВ 3/2014 не отварати"**, а на полеђини назив понуђача, адресу и телефон лица за контакт.

 Неблаговременом ће се сматрати понуда која није примљена од стране наручиоца до назначеног датума и часа.

 Наручилац ће по окончању поступка отварања понуда, вратити понуђачима неотворене, све неблаговремено поднете понуде, са назнаком да су поднете неблаговремено.

 **3. Отварање понуда**

 **Јавно отварање понуда одржаће се дана 11.09.2014. године у 12,30 часова,** на адреси: Иновациони центар Технолошко-металуршкогфакултет у Београд д.о.о., Карнегијева 4, у просторијама Деканата.

 Присутни представници понуђача дужни су да пре почетка јавног отварања понуда, комисији наручиоца поднесу пуномоћје за учешће у поступку отварања понуда.

 Одлука о избору најповољније понудебиће донета у оквирном року од 10 дана, од дана отварања понуда.

 За потребне информације можете се обратити за правна питања, Владимиру Аранђеловићу на тел. 011/3370 468, Јелени Борисављевић на тел 011/3303 631 и за техничка питања, Ивони Радовић на тел. 011/3370 523 e-mail: ivonag@tmf.bg.ac.rs.

 **ДИРЕКТОР**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Проф. др Жељко Камберовић